
EDITURA TINERETULUI 


A fost odată ca niciodată, că de «n-ar fi 
nu s-ar mai povesti: pe cind făcea plopuso- 
rul pere și răchita micgunele; cînd se băteau 
urșii în coadă; cind se luau de git lupii cu 
mieii de se särutau, infrätindu-se; cind se 
potcovea puricele la un picior cu nouăzeci 
şi nouă de oca de fer și s-arunca in slava 
cerului de ne aducea povegti. 


De cînd se scria musca pe părete. 
Mai mincinos cine nu crede. 


Pr 


A fost odată un împărat, acest 
împărat avea trei fete. Rămiind văduv, 
toată dragostea lui el şi-o aruncase 
asupra fetelor. Ele márindu-se gi văzînd 
sirguinta ce punea părintele lor ca să 
le crească pe ele, să le înveţe şi să le 
păzească de orice ráutáti şi bintueli, 
se sileau şi ele din toată puterea lor 
ca să-l facă să-şi uite mihnirea ce-l 
cuprinse pentru moartea mumei lor. 


e 


Într-una din zile, ce-i veni împăra- 
tului, că numai întrebă pe fata cea 
mai mare: 

— Fata mea, cum mă iubeşti tu pe 
mine? 

— Cum să te iubesc, tată? lacá, eu 
te iubesc ca mierea. 

Răspunse ea după ce se gîndi că ce 
lucru poate fi mai dulce pe lume. 
Atita o tăia capul pe dinsa, atita si 
vorbi. 

— Să-mi trăieşti, fata mea; să-mi 
facă dumnezeu parte de tine. 

Și întrebînd pe fata cea mijlocie: 

— Dar tu, cum mă iubeşti pe mine, 
fata mea? 

— Ca zahărul, tată. 

Atita o tăie şi pe dinsa capul şi 
atîta răspunse. 

— Să-ţi dea dumnezeu bine, fata 
mea. Să mă bucur de tine. 

Pasă-mi-te fetele acestea erau lingu- 


şitoare şi ştiau să-şi arate iubirea către 
părintele lor, mai mult decît o aveau. 

Împăratul se bucură cit un lucru 
mare, cînd auzi de la fetele lui cele 
mai mari cit îl iubesc. El socoti că 
altfel de iubire nu poate să-fie decît 
cea dulce ca mierea şi zahărul. 

Şi uitîndu-se şi la fata cea mai mică, 
ce sta mai la o parte si cu sfială, o 
întrebă şi pe dinsa: 


— Cum mă iubeşti tu, fata mea? 

— Ca sarea în bucate, tată, răspunse 
şi ea cu fata senină, zimbind cu dra- 
goste fiască şi lăsîndu-şi ochii în jos, 
de ruşine că vorbi şi ea. 

Ea se ruşina, biet, văzînd că tată-său 
o bágase şi pe ea în seamă, ca o mai 
mică ce era. 

Cind auziră surorile ei răspunsul ce 
dete ea tatălui lor, pufnirä de ris şi-şi 
întoarseră feţele de către dinsa. lar 
tatăl lor se încruntă şi plin de supă- 
rare, zise: 

— la, fă-te mai încoa, nesocotito, 
să ne înţelegem la cuvinte. N-auzisi 
tu pe surorile tale cele mai mari, cu 
ce fel de dragoste mă iubesc ele? 
Cum nu te-ai luat după dinsele ca 
să-mi spui cîtă dragoste dulce ai şi tu 
către tatăl tău? Pentru asta oare má 
trudesc eu, ca să vă cresc şi să vă dau 
învăţătură cum altele să nu fie în 

lume ca voi? Să te duci de la mine 
cu sarea ta cu tot! 

Cînd auzi fata cea mică a împăra- 
tului urgia tatălui său, ce cădea pe 
capul ei, intră în fundul pămîntului 
de mihnire, căci se supărase tată-său, 
şi, incumätindu-se, zise. 


— Să mă iertati, tată, că eu n-am 
vrut să te supăr. Eu am socotit cu 
mintea mea că dragostea ce am către 
tine este, dacă nu mai presus decît a 
surorilor mele, dar nici mai prejos 
decit mierea si zahărul. 

— Auzi, auzi, o intrerupse tatá-sáu; 
şi mai ai obraz să te atingi de surorile 
tale cele mai mari? Să te duci de la 
mine, fată neruginatá ce eşti, să nu-ţi 
mai aud de nume. 

Îi închise gura si o lăsă plingind. 

Surorile vrură să o mingiie, dar cu 
nişte cuvinte atingătoare care îi făceau 
mai mult rău decit bine 

Fata cea mai mică a împărâtuiui, 
dacă văzu că nici surorile nu o crufä, 
îşi puse nădejdea în dumnezeu, şi se 
hotărî să plece unde mila domnului 
o va duce. 

Îşi luă deci din casa părintească un 
rînd de haine proaste şi vechi, gi 

pribegi din sat în sat, pînă la curtea 
unui alt împărat. 

Ajungind acolo, statu la poartă. 

Cheläreasa! o văzu şi dacă veni la 
dinsa o întrebă ce vrea; ea răspunse 
că este o fată săracă şi fără părinţi, 
şi ar vrea să se bage la stăpîn, dacă a 
găsi vr-un loc. 

"Tocmai atunci iesise ajutoarea chelă- 

resei şi ar fi voit să bage pe alta. Se 
uită la dinsa chelăreasa, cu ochi pătrun- 
zători, şi i se păru bună să o ia pe 
dînsa în slujbă, 

Fata de împărat mai fu întrebată că 
ce simbrie cere, şi ea răspunse că 
nu cere nici o simbrie, fără decit să 
slujească o bucată de vreme şi dacă 
slujba ei va fi vrednicá-de vreo simbrie, 
să-i dea atit cît face. 

Chelăreasa se bucură väzind-o că 
răspunde aşa de cuminte, şi o luă 
să-i fie ajutoare. Îi spuse ce să facă 
şi îi dete pe mînă un vraf de chei din 
mai multe ce avea. 

Fata era cuminte şi deşteaptă. Ea 
începu să deretice prin cameră şi prin 
dulapurile de la care avea cheile şi 
să pue fiecare lucruşor la rînduiala lui. 

Şi fiindcă îi prindea mîna la fră- 
mintat, la fertul dulceturilor şi la alte 
bunatati de mîncare ce se află prin 

cămările împăraţilor; în grija ei fură 
lăsate tainurile® curţii. $i cum oare 
n-ar fi ştiut să facă toate astea? Mă 
rog, fată de împărat nu era? 

Şi nu se ivi nici o cirtealá din partea 
nimănui, căci ea toate tainurile le 
împărțea cu cumpănă gi cu dreptate, 
de nu-i găsea nimeni nici o pártenire. 

Unde să stea ea la vorbă deşartă cu 
oamenii şi cu femeile curţii, sau cu 
străinii care veneau să-şi ia tainurile 
şi merticurile 3? Unde să iasă din 
gura ei vreo vorbă fără cumpăt, ori 
să asculte de la cineva vreo asemenea 
vorbă că se rugina, şi gi ea cuvinte 
destul de cuviincioase cu care să în- 
chidá şi gura cea mai farfara 4, 

Ea nu sta la taifas cu slugile ori cu 
slujnicele curţii, şi cînd îşi găsea niticä 
vreme de repaos, citea pe carte. 

Toti cu totul aveau sfială de dinsa 
şi nu-i găsea nimeni vreo faptă care 

 împărătes 


să le dea dreptul a-i atirna vr-un 
ponos * de coadă. 

Vestea despre vrednicia şi smerenia 
ajutoarei de chelăreasă ajunse numai- 
decit şi la urechile împărătesei. Ea 
dori s-o vază. lară dacă se infätige 
fata de împărat ştiu să 
se arate şi să vorbească din inimă 
curată, fără prefăcătorie şi fără multă 
îndrăzneală. 

Împărăteasa prinse a o îndrăgi. Ea 
bănui că ajutoarea de chelăreasă nu 
poate să fie de neam prost. 

Vezi, măre doamne, cum se cunoaşte 
cit de colo vita cea bună! 

Și aşa cum vă spusei, împărăteasa 
luă pe fată, ajutoarea chelăresei, pe 
lingă dinsa. 

Unde se ducea împărăteasa, mergea 
şi ea; cînd se punea împărăteasa la 
lucru, lucra şi ea. Apoi lucrul ce ieşea 
din mina ei era mărgăritar, nu alt 

ceva. Din toate, din toate, cuvintele 
cele înțelepte ce ieşeau din gura ei 
plăcură împărătesei mai mult decit 
orice. Ce să întindem vorbă multă? 
O iubea împărăteasa ca pe copilul ei. 

Se mirá şi împăratul de atita alipire 
a împărătesei către această fată. Acest 
împărat avea un fecior singur la părinţi. 
Tatá-sáu şi mumă-sa se uitau la dinsul 
ca la soare. Il pierdeau de drag ce 
le era. 

Și mergind împăratul la un război, 
luă şi pe fiul său cu dinsul, ca să se 
deprinză cu ale războaielor, 

Acolo nu-ştiu cum se făcu, nu ştiu 
cum se drese, că numai ce îl adusérá 
acasă rănit. 

Să fi văzut pe mă-sa jeliri şi plînsete. 
Nu mai ştia ce să-i facă să-l vindece 
mai curînd. Nopțile le făcea prive- 
ghindu-l la boală. Iară dacă o ajunse 
oboseala de nu mai putea sta în picioare, 

împărăteasa puse pe fata ei din casă 
ca pe un om de credință, să ingri- 
jească de dinsul, si apoi, cînd una, 
cînd alta, erau nelipsite de lingă patul 
rănitului. 

Cuvintele cele bune şi înțelepte ale 
fetei, mingiierile ei cele dulci şi nepre- 
făcute, smerenia ei, deşteptă în inima 
bolnavului o simfire ce nu o avusese 
pînă atunci; iar mai mult decît toate, 
cum ştia ea să umble binişor cînd 

îi primenea ranele, făcu pe fiul de 
împărat să o iubească ca pe o soră, 
căci pare că-i alina durerile cînd punea 
ea mina pe ranele lui. 

Într-un după prînz, după ce se 
făcuse mai bine, cînd sta de vorbă 
cu mă-sa, el îi zise 
— Ştii ce, mamă, mie: mi-ar fi voia 


— Bine, măicuţă, bine. Mai bine de 

, decit să intri în valurile lumii. 

i caute maica o fată bună de 

împărat, şi de neam şi de treabă. 
Ea e găsită, mamă. 

- Şi cine este? O ştiu eu? 

— Să nu te superi, mamă, dacă ti-oi 
spune. Mie mi-a rămas inima la fata 
dumitale din casă. iubesc, mamă, 
ca pe sufletul meu. Din cîte fete de 
împărați si de domni am văzut, nici 
una nu mi-a plăcut ca dinsa. Ea mi-a 
robit inima. 


Se împotrivi împărăteasa oarecum, 
cirmi® ea: dar nu fu cu putință să 
întoarcă pornirea fiului ei de la această 
însurătoare. i 

Dacă văzu şi văzu că altfel nu poate, 
şi că fata ce-şi alesese fiul ei s-o ia 
de nevastă este cuminte, blindä, cu 
bună judecată, şi mai presus de toate 
este smerită, cinstită şi vrednică, se 
învoi si dinsa. Rămase acum să îndu- 
plece şi pe împăratul, tatăl băiatului, 
ca să primească şi dinsul alegerea 
fiului lor. 

Pentru aceasta nu tu mare greutate; 
căci atit muma, cit gi fiul căzură cu 
rugăciune şi lăudară pe fată cum ştiură 
si ei mai bine. 

Logodiră deci împăratul şi împără- 
teasa pe fiul lor cu fata din casă a 
împărătesei, şi hotárirá şi nunta. 

Cind începură a face poftirile la 
nuntă, logodnica fiului de împărat se 

rugă cu cerul-cu-pămîntul ca la nuntă 
să pofteascá şi pe împăratul cutare, 
pe tatăl ei adică, se feri însă d-a spune 
cuiva că este fata acelui împărat. 

Socrii primiră să-i facă voia, şi pof- 
tiră la nuntă şi pe acel împărat. 

n ziua cununiilor veniră toţi musa- 
firii la nuntă, Se incepurä veseliile şi 
finurä toată ziua, ca la împărați, de! 
ce să zici? 

Seara se întinse o masă d-alea împă- 
răteşti, fel de fel de mincäri, de bäu- 
turi, de plăcinte, şi de alte bunätäti, 
de să-ţi lingi şi degetele cînd le vei 
mînca. - 

Mireasa poruncise bucătarilor ce bu- 
cate să gătească. 

Ea însă cu mina ei găti d-o parte 
tot aceleași feluri numai pentru un 
musafir. Apoi dete poruncă unei slugi 
credincioase ca să bage bine de seamă 
ca aducind la masă bucatele gătite de 

dinsa, să le pue dinaintea împăratului 
pol după rugăciunea ci. Dará să 
îngrijească să nu le pue dinaintea altui 
cuiva, că e primejdie de moarte. 

Sluga cea credincioasă făcu întocmai 
precum i se poruncise. 

După ce se agezarä toţi poftitii la 
masă, începură a minca şi a se înveseli 
cit nu se poate spune. 

“Împăratul cel poftit, adică tatăl mi- 
resei, mînca şi nu prea. 

Încă de cînd venise, el se tot uita 
la mireasă şi parcă-i zicea inima ceva, 
dară nu-i venea să creadă ochilor. 

Pasă-mi-te el îşi semuia copila, şi 
neputindu-şi da seama de cum ajun- 
sese ea să se mărite după un fecior 
de împărat, nu cuteză să zică nimănui 
nimic. 

Vezi că trudele şi necazurile ce sufe- 
rise biata fată, o schimbase de cum o 
ştia tatá-sáu. 

Şi indemnindu-se de potta cu fare 
mincau mesenii, ar fi voit şi dinsul 
să mánince şi să se veselească; dară 
după ce gustă o dată sau de două ori 
din bucate se opri. Sluga care îi aducea 
bucatele, le ridica întregi, neatinse. 

Se mira acest împărat cum de toți 
mesenii mănîncă cu poftă nişte bucate 
care pentru dinsul n-aveau nici un 
gust. 

Se incumese şi întrebă pe vecinul 
din dreapta. Acesta îi răspunse că 
astfel de bucate bune n-a mîncat de 
nu ţine minte. Gustă şi împăratul din 
talerul vecinului, şi văzu că bucatele 
sînt bune, i 

Îi lăsa gura apă după bucatele cele 
bune ce gustase de la vecini; foamea 
îi da zor să îmbuce şi el; dară cine 
putea să mánince bucatele care i le 
aducea lui? 

Räbdä- ce răbdă; de ruşine lua el 

citeodatá şi din bucatele ce i se adu- 
ceau, ca să nu se facă de ris între 
meseni, dar încolo nimic. În cele din 
urmă, nu se mai putu opri, ci ridicin- 
du-se în sus, zise cu glas mare: 

— Bine, împărate, m-ai chemat la 
nunta fiului tău, ca să-ţi baţi jor de 
mine? 


— Vai de mine, măria ta; cum poate 
să-ţi treacă prin gînd una ca aceasta? 
După cum vede toată adunarea, te 
cinstesc şi pe dumneata ca pe toţi 
ceilalți împărați, fără deosebi 

— Ba să mă ierti, impärate, buca- 
tele tuturor mesenilor sînt bune de 
mîncat, numai ale mele nu. 

Se făcu foc de supărare împăratul 
socru şi porunci ca numaidecit să 
vie bucătarii să-şi dea seama de ceea 
ce au făcut, şi vinovatii să se dea 
morţii 

Ştiţi ce era. 

lacă mireasa gătise bucatele pentru 
tată-său, fără sare, ci numai cu miere 
şi cu zahăr. Chiar sarnita de dinaintea 
lui era plină cu zahăr pisat, şi degeaba 
lua bietul împărat cu cuțitul din sar- 
nita ce credea el că este cu sare, şi 
punea în bucate, ele în loc să se facă 
mai bune de mîncare, se făceau şi 

mai dalci de pe cit erau, şi mai cătră- 
nite 7. 

Atunci se ridică miteasa în sus şi 
zise împăratului socru: 

—Eu am gătit bucatele pentru împă- 
ratul ce s-a supărat, şi iată pentru ce 
am făcut-o. 

Acest împărat este tată-meu. Noi 
eram trei surori în casa părinte: 
Tata ne-a întrebat într-o zi cum 


Asa am socotit 
cu că nu se poate mai multă iubire 
decit aceasta. Tata supărat pe mine 
şi m-a gonit din casă. Dumnezeu nu 
m-a lăsat să pier, şi prin muncă, 
cinste şi hărnicie am ajuns unde mă 
vedeţi. Acum am vrut să dovedesc 
tatei că fără miere şi fără zahăr poate 
omul să trăiască, dar fără sare nu, 


24 


P 


€ 


d-aia i-am gătit bucatele fără sare. 
Judecati dumneavoastră cu minte împă- 
rătească cine avut dreptate. 

Toți mesenii într-o gläsuire gäsirä 
cu cale că pe nedrept a fost fata gonită 
din casa părintească. 

Atunci tatăl fetei mărturisi că n-a Far : x ; 
| ştiut să prețuiască duhul fetei sale, EE 
S şi cel: ce-a spus. 


şi şi-a cerut iertăciune. 

Fata, şi ea, i-a sărutat mina şi şi-a 
cerut şi dinsa iertăciune, dacă fapta 
ei l-a supărat. . 

Si se puseră pe o veselie şi o petre- 
cere de se duse vestea în lume. Y 


Tatál fetei se veselea, nu se veselea, 
dar socrul ştiu că se veselea şi se > 


mindrea că o dobindit o aga nuroră, j 
si de viță bună, gi înțeleaptă, şi harnică. + f 
Eram şi eu la nuntă împreună 
i cu chelegul* ăla care se tupilează ? 
printre dumneavoastră, cinstiţi boieri. 
Multe ciolane, doamne, mai căzură de de 
la acea masă, şi care cum cădea tot N 


f în capul chelului le da. 
t Şi încălecai p-o sea, şi v-o spusei ss 


dumneavoastrá aga. A 
Si încălecai p-o lingură scurtă, sá 
trăiască cine ascultă. 

EXPLICAȚIA CUVINTELOR MAI GRELE 
INTILNITE ÎN TEXT 


A Chelareasă — femeia care păstrează cheile de Ja 
camara cu provizii. 

* Tainuri — provizii de alimente. 

2 Mertic — porfie, parte de hrană, 

4 Farfara — flecar, palavragiu. 

® Ponos — poreclă, nume rău. 

© A cirmi — a govai, 

7 Cätränite — rele, 

* Cheles — chel, pleguv. 

* A se tupila a se ascunde. 

